title: Sklep Sveta (Euratom) 2018/386 z dne 16. oktobra 2017 o odobritvi sklenitve, s strani Evropske komisije v imenu Evropske skupnosti za atomsko energijo, Protokola k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani in Kirgiško republiko na drugi strani, zaradi upoštevanja pristopa Republike Hrvaške k Evropski uniji

text:
               13.3.2018

               SL

               Uradni list Evropske unije

               L 69/8

         SKLEP SVETA (Euratom) 2018/386
   z dne 16. oktobra 2017
   o odobritvi sklenitve, s strani Evropske komisije v imenu Evropske skupnosti za atomsko energijo, Protokola k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani in Kirgiško republiko na drugi strani, zaradi upoštevanja pristopa Republike Hrvaške k Evropski uniji
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,
   ob upoštevanju priporočila Evropske komisije,
   ob upoštevanju naslednjega:

               (1)

               V skladu s členom 6(2) Akta o pristopu Hrvaške se pristop Republike Hrvaške k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani in Kirgiško republiko na drugi strani (1) (v nadaljnjem besedilu: Sporazum), sklene s protokolom k Sporazumu.

               (2)

               Svet je 14. septembra 2012 pooblastil Komisijo, da začne pogajanja z zadevnimi tretjimi državami. Pogajanja s Kirgiško republiko so bila uspešno zaključena z izmenjavo verbalnih not.

               (3)

               Za podpis in sklenitev Protokola se glede zadev, ki so v pristojnosti Evropske skupnosti za atomsko energijo, uporablja ločen postopek.

               (4)

               Za podpis in sklenitev Protokola se glede zadev, ki so v pristojnosti Unije in držav članic, uporablja ločen postopek –

         SPREJEL NASLEDNJI SKLEP:
   Člen 1
   Sklenitev, s strani Komisije v imenu Evropske skupnosti za atomsko energijo, Protokola k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani in Kirgiško republiko na drugi strani, zaradi upoštevanja pristopa Republike Hrvaške k Evropski uniji (2) se odobri.
   Člen 2
   Ta sklep začne veljati na dan sprejetja.

      V Luxembourgu, 16. oktobra 2017

            Za Svet

            Predsednica

         F. MOGHERINI

      (1)  UL L 196, 28.7.1999, str. 48.

      (2)  Besedilo Protokola je objavljeno na strani 3 tega Uradnega lista skupaj s sklepom o podpisu v imenu Unije in držav članic.


title: Sklep Sveta (EU) 2018/385 z dne 16. oktobra 2017 o podpisu, v imenu Unije in držav članic, ter začasni uporabi Protokola k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani in Kirgiško republiko na drugi strani, zaradi upoštevanja pristopa Republike Hrvaške k Evropski uniji

text:
               13.3.2018

               SL

               Uradni list Evropske unije

               L 69/1

         SKLEP SVETA (EU) 2018/385
   z dne 16. oktobra 2017
   o podpisu, v imenu Unije in držav članic, ter začasni uporabi Protokola k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani in Kirgiško republiko na drugi strani, zaradi upoštevanja pristopa Republike Hrvaške k Evropski uniji
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 91, člena 100(2) ter členov 207 in 209 v povezavi s členom 218(5) Pogodbe,
   ob upoštevanju Akta o pristopu Hrvaške in zlasti člena 6(2) Akta,
   ob upoštevanju predloga Evropske komisije,
   ob upoštevanju naslednjega:

               (1)

               V skladu s členom 6(2) Akta o pristopu Hrvaške se pristop slednje k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in njihovimi državami članicami na eni strani in Kirgiško republiko na drugi strani (1) (v nadaljnjem besedilu: Sporazum), sklene s protokolom k Sporazumu. V skladu s členom 6(2) Akta o pristopu se za tak pristop uporablja poenostavljeni postopek, pri čemer se protokol sklene med Svetom, ki odloča soglasno v imenu držav članic, in zadevno tretjo državo.

               (2)

               Svet je 14. septembra 2012 pooblastil Komisijo, da začne pogajanja s Kirgiško republiko glede prilagoditve Sporazuma. Pogajanja o protokolu k Sporazumu (v nadaljnjem besedilu: Protokol) so bila uspešno zaključena z izmenjavo verbalnih not.

               (3)

               Za podpis Protokola se glede zadev, ki so v pristojnosti Evropske skupnosti za atomsko energijo, uporablja ločen postopek.

               (4)

               Protokol bi bilo zato treba podpisati v imenu Unije in držav članic ter bi ga bilo treba, da bi se zagotovila njegova učinkovita uporaba, začasno uporabljati do datuma zaključka postopkov, potrebnih za njegov začetek veljavnosti –

         SPREJEL NASLEDNJI SKLEP:
   Člen 1
   Podpis Protokola k Sporazumu o partnerstvu in sodelovanju, ki vzpostavlja partnerstvo med Evropskimi skupnostmi in državami članicami na eni strani in Kirgiško republiko na drugi strani, zaradi upoštevanja pristopa Republike Hrvaške k Evropski uniji se odobri v imenu Unije in držav članic s pridržkom sklenitve navedenega protokola.
   Besedilo Protokola je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije in držav članic.
   Člen 3
   Protokol se v skladu s členom 4(3) Protokola začasno uporablja od 1. julija 2013 do zaključka postopkov, potrebnih za začetek njegove veljavnosti.
   Člen 4
   Ta sklep začne veljati na dan sprejetja.

      V Luxembourgu, 16. oktobra 2017

            Za Svet

            Predsednica

         F. MOGHERINI

      (1)  UL L 196, 28.7.1999, str. 48.


title: Sklep Sveta (SZVP) 2018/391 z dne 12. marca 2018 o spremembi Sklepa 2013/798/SZVP o omejevalnih ukrepih proti Srednjeafriški republiki

text:
               13.3.2018

               SL

               Uradni list Evropske unije

               L 69/46

         SKLEP SVETA (SZVP) 2018/391
   z dne 12. marca 2018
   o spremembi Sklepa 2013/798/SZVP o omejevalnih ukrepih proti Srednjeafriški republiki
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 23. decembra 2013 sprejel Sklep 2013/798/SZVP (1). o omejevalnih ukrepih proti Srednjeafriški republiki.

               (2)

               Varnostni svet Združenih narodov je 30. januarja 2018 sprejel Resolucijo 2399 (2018) v kateri so določene nekatere spremembe izjem v zvezi z embargom na orožje ter merili za uvrstitev na seznam oseb in subjektov, za katere veljajo omejevalni ukrepi.

               (3)

               Za izvajanje nekaterih ukrepov je potrebno nadaljnje ukrepanje Unije.

               (4)

               Sklep 2013/798/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2013/798/SZVP se spremeni:

               (1)

               v členu 2 se točka (a) nadomesti z naslednjim:

                           „(a)

                           prodajo, dobavo, prenos ali izvoz orožja in sorodnega materiala ter zagotavljanje s tem povezane tehnične pomoči ali financiranja in finančne pomoči, ki so namenjeni izključno v podporo ali uporabo v večrazsežnostni integrirani stabilizacijski misiji Združenih narodov v Srednjeafriški republiki (MINUSCA), v misijah Unije in s strani francoskih sil, napotenih v Srednjeafriško republiko, ter drugih sil držav članic ZN, ki zagotavljajo usposabljanje in pomoč, kakor je sporočeno v skladu s točko (b);“;

               (2)

               v členu 2a(1) se točka (c) nadomesti z naslednjim:

                           „(c)

                           sodelujejo pri načrtovanju, vodenju ali zagrešitvi dejanj v Srednjeafriški republiki, s katerimi se krši mednarodno pravo človekovih pravic oziroma mednarodno humanitarno pravo ali s katerimi se zlorabljajo ali kršijo človekove pravice, vključno z napadi na civiliste, napadi na podlagi etnične ali verske pripadnosti žrtev, napadi na civilne objekte, med drugim upravne enote, sodišča, šole in bolnišnice, ter ugrabitvami in prisilnim razseljevanjem;“;

               (3)

               v členu 2a(1) se točka (h) nadomesti z naslednjim:

                           „(h)

                           sodelujejo pri načrtovanju, vodenju, sponzoriranju ali izvedbi napadov zoper misije ZN ali mednarodne varnostne sile, vključno z misijo MINUSCA, misijami Unije in francoskimi silami, ki jim nudijo podporo, ter zoper humanitarno osebje;“;

               (4)

               v členu 2a(1) se doda točka:

                           „(j)

                           zagrešijo dejanja, ki spodbujajo k nasilju, zlasti na podlagi etnične ali verske pripadnosti, ter spodkopavajo mir, stabilnost ali varnost v Srednjeafriški republiki in nato tudi sodelujejo pri dejanjih, ki ogrožajo mir, stabilnost ali varnost v Srednjeafriški republiki, ali taka dejanja podpirajo;“;

               (5)

               v členu 2b(1) se točka (c) nadomesti z naslednjim:

                           „(c)

                           sodelujejo pri načrtovanju, vodenju ali zagrešitvi dejanj v Srednjeafriški republiki, s katerimi se krši mednarodno pravo človekovih pravic oziroma mednarodno humanitarno pravo ali s katerimi se zlorabljajo ali kršijo človekove pravice, vključno z napadi na civiliste, napadi na podlagi etnične ali verske pripadnosti žrtev, napadi na civilne objekte, med drugim upravne enote, sodišča, šole in bolnišnice, ter ugrabitvami in prisilnim razseljevanjem;“;

               (6)

               v členu 2b(1) se točka (h) nadomesti z naslednjim:

                           „(h)

                           sodelujejo pri načrtovanju, vodenju, sponzoriranju ali izvedbi napadov zoper misije ZN ali mednarodne varnostne sile, vključno z misijo MINUSCA, misijami Unije in francoskimi silami, ki jim nudijo podporo, ter zoper humanitarno osebje;“;

               (7)

               v členu 2b(1) se doda naslednja točka:

                           „(j)

                           zagrešijo dejanja, ki spodbujajo k nasilju, zlasti na podlagi etnične ali verske pripadnosti, ter spodkopavajo mir, stabilnost ali varnost v Srednjeafriški republiki in nato tudi sodelujejo pri dejanjih, ki ogrožajo mir, stabilnost ali varnost v Srednjeafriški republiki, ali taka dejanja podpirajo;“.

         Člen 2
   Ta sklep začne veljati dan po objavi v Uradnem listu Evropske unije.

      V Bruslju, 12. marca 2018

            Za Svet

            Predsednik

         E. KARANIKOLOV

      (1)  Sklep Sveta 2013/798/SZVP 23 december 2013 o omejevalnih ukrepih proti Srednjeafriški republiki (UL L 352, 24.12.2013, str. 51).


title: Sklep Komisije (EU) 2018/393 z dne 12. marca 2018 o odobritvi, v imenu Evropske unije, spremembe Protokola med Evropsko unijo in Kraljevino Maroko o določitvi ribolovnih možnosti in finančnega prispevka iz Sporazuma med Evropsko unijo in Kraljevino Maroko o partnerstvu v ribiškem sektorju

text:
               13.3.2018

               SL

               Uradni list Evropske unije

               L 69/60

         SKLEP KOMISIJE (EU) 2018/393
   z dne 12. marca 2018
   o odobritvi, v imenu Evropske unije, spremembe Protokola med Evropsko unijo in Kraljevino Maroko o določitvi ribolovnih možnosti in finančnega prispevka iz Sporazuma med Evropsko unijo in Kraljevino Maroko o partnerstvu v ribiškem sektorju
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Sklepa Sveta 2013/785/EU z dne 16. decembra 2013 o sklenitvi Protokola med Evropsko unijo in Kraljevino Maroko o določitvi ribolovnih možnosti in finančnega prispevka iz Sporazuma med Evropsko unijo in Kraljevino Maroko o partnerstvu v ribiškem sektorju, v imenu Evropske unije (1) in zlasti člena 3 Sklepa,
   ob upoštevanju naslednjega:

               (1)

               Člen 10 Sporazuma med Evropsko unijo in Kraljevino Maroko o partnerstvu v ribiškem sektorju (2) (v nadaljnjem besedilu: Sporazum), odobren z Uredbo Sveta (ES) št. 764/2006 (3), določa ustanovitev Skupnega odbora, ki je odgovoren za spremljanje izvajanja Sporazuma, zlasti za spremljanje izpolnjevanja, razlage in dobrega izvajanja Sporazuma, ter za ponovno ovrednotenje ravni ribolovnih možnosti, kjer je to potrebno.

               (2)

               Člen 5 Protokola med Evropsko unijo in Kraljevino Maroko o določitvi ribolovnih možnosti in finančnega prispevka iz Sporazuma med Evropsko unijo in Kraljevino Maroko o partnerstvu v ribiškem sektorju (4) (v nadaljnjem besedilu: Protokol), odobrenega s Sklepom 2013/785/EU, Skupnemu odboru dovoljuje, da sporazumno ponovno pregleda ribolovne možnosti, če je cilj tega ponovnega pregleda trajnost maroških ribolovnih virov.

               (3)

               Na srečanju, ki je potekalo v Bruslju od 25. do 27. oktobra 2017, je maroška stran napovedala, da namerava leta 2018 zmanjšati dodeljeno kvoto za industrijska plovila z vlečnimi mrežami za pelagični ribolov (glej tehnične specifikacije za ribolov št. 6), da bi zagotovila trajnostno izkoriščanje zadevnih staležev. Ob upoštevanju pričakovanega vpliva takšnega ukrepa na zadevno floto je evropska stran predlagala, da se obenem spremenijo nekatera podrobna pravila za izvajanje protokola, ki zadevajo industrijski pelagični ribolov, da bi se ribolovne možnosti v tej kategoriji čim bolje uporabile.

               (4)

               Komisija je takoj po zadevnem srečanju Skupnega odbora Svetu predložila dokument s podrobnim opisom predvidenega stališča Unije glede predvidenih sprememb.

               (5)

               Svet je predvideno stališče Unije odobril v skladu s točko 3 Priloge k Sklepu 2013/785/EU.

               (6)

               Rezultati srečanja Skupnega odbora, ki je potekalo v Bruslju od 25. do 27. oktobra 2017, v zvezi s spremembo kvote, z mesečno zgornjo mejo ulova in s sestavo ulova glede na skupino vrste iz kategorije 6 so bili potrjeni z izmenjavo pisem med maroškim ministrstvom za kmetijstvo, morsko ribištvo, razvoj podeželja ter vode in gozdove ter Evropsko komisijo.

               (7)

               Te spremembe bi bilo treba odobriti v imenu Evropske unije –

         SPREJELA NASLEDNJI SKLEP:
   Člen 1
   Spremembe tehnične specifikacije za ribolov št. 6 iz Protokola med Evropsko unijo in Kraljevino Maroko o določitvi ribolovnih možnosti in finančnega prispevka iz Sporazuma med Evropsko unijo in Kraljevino Maroko o partnerstvu v ribiškem sektorju, ki jih je sprejel Skupni odbor, ustanovljen s členom 10 navedenega sporazuma, z izmenjavo pisem iz Priloge k temu sklepu, se odobrijo v imenu Unije.
   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 12. marca 2018

            Za Komisijo

            Predsednik

         Jean-Claude JUNCKER

      (1)  UL L 349, 21.12.2013, str. 1.

      (2)  UL L 141, 29.5.2006, str. 4.

      (3)  Uredba Sveta (ES) št. 764/2006 z dne 22. maja 2006 o sklenitvi Sporazuma med Evropsko skupnostjo in Kraljevino Maroko o partnerstvu v ribiškem sektorju (UL L 141, 29.5.2006, str. 1).

      (4)  UL L 328 7.12.2013, str. 2.

      PRILOGA
      A.   Besedilo iz dopisa (Ares) 5493915 z dne 10. novembra 2017 Generalnega direktorata Evropske komisije za pomorske zadeve in ribištvo

      Spoštovana generalna sekretarka,
      na podlagi mojega dopisa z dne 3. novembra o spremljanju sklepov nedavnega Skupnega odbora (ref. Ares 5362568 z dne 3. novembra 2017) Vam z veseljem potrjujem, da se je Svet Evropske unije v skladu s členom 5 Protokola strinjal glede 15-odstotnega zmanjšanja kvote, dodeljene plovilom kategorije 6 za leto 2018, da bi zagotovil trajnostno izkoriščanje zadevnih staležev.
      […]
      Poleg tega Vas prosim, da v skladu z zgoraj omenjenim dopisom s povratno pošto odobrite spremembi naslednjih tehničnih pogojev za kategorijo 6, katerih cilj je čim boljša uporaba ribolovnih možnosti v tej kategoriji:

                  —

                  sprememba v sestavi ulova s povečanjem stopnje ulova skupine vrst sardele/velike sardele na 40 % dodeljene kvote, pri čemer se povečanje nadomesti z ustreznim zmanjšanjem stopnje ulova skupine vrst šur/skuša/sardon, odstotek prilova pa ostaja nespremenjen;

                  —

                  povečanje mesečne zgornje meje ulova na 12 000 ton za obdobje od 1. aprila do 14. julija 2018, pri čemer evropska stran vztraja, da se ta mesečna zgornja meja uporabi za obdobje od 1. januarja do 14. julija 2018.

            S spoštovanjem,
      B.   Besedilo iz dopisa št. 8885 z dne 27. novembra 2017 ministrstva za kmetijstvo, morsko ribištvo, razvoj podeželja ter vode in gozdove Kraljevine Maroko

      Spoštovani vodja enote,
      najprej se Vam želim zahvaliti za prizadevanja vaše enote za pridobitev soglasja Sveta Evropske unije o 15-odstotnem zmanjšanju kvote, dodeljene plovilom kategorije 6 za leto 2018.
      […]
      Kar se tiče drugih točk iz vašega dopisa, Vas prosim, da upoštevate naslednji točki iz mojega dopisa z dne 10. novembra 2017:

                  1.

                  Potrjujemo možnost revizije sestave ulova kategorije 6 v skladu z naslednjimi stopnjami: 40 % sardel/velikih sardel, 58 % šurov/skuš/sardonov in 2 % prilova.

                  2.

                  Maroška stran ne nasprotuje določitvi mesečne zgornje meje na 12 000 ton, vendar šele od vključno meseca marca 2018. Za januar in februar 2018, ko se končuje obdobje odlaganja iker sardele, zgornja meja ostaja 10 000 ton.

            S spoštovanjem,


title: Sklep Sveta (EU) 2018/398 z dne 12. junija 2017 o podpisu, v imenu Evropske unije, in začasni uporabi Sporazuma med Evropsko unijo in Islandijo o dopolnilnih pravilih v zvezi z instrumentom za finančno podporo na področju zunanjih meja in vizumov v okviru Sklada za notranjo varnost za obdobje 2014–2020

text:
               15.3.2018

               SL

               Uradni list Evropske unije

               L 72/1

         SKLEP SVETA (EU) 2018/398
   z dne 12. junija 2017
   o podpisu, v imenu Evropske unije, in začasni uporabi Sporazuma med Evropsko unijo in Islandijo o dopolnilnih pravilih v zvezi z instrumentom za finančno podporo na področju zunanjih meja in vizumov v okviru Sklada za notranjo varnost za obdobje 2014–2020
   SVET EVROPSKE UNIJE JE –
   ob upoštevanju Pogodbe o delovanju Evropske unije ter zlasti člena 77(2) in člena 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Uredba (EU) št. 515/2014 Evropskega parlamenta in Sveta (1) določa, da države, ki se pridružijo izvajanju, uporabi in razvoju schengenskega pravnega reda, morajo sodelovati v instrumentu za finančno podporo na področju zunanjih meja in vizumov v skladu z določbami Uredbe ter da se sklenejo dogovori o finančnih prispevkih teh držav in sprejmejo dopolnilna pravila, potrebna za tako sodelovanje, vključno z določbami, ki zagotavljajo zaščito finančnih interesov Unije in pooblastilo Računskemu sodišču, da izvaja revizije.

               (2)

               Svet je 14. julija 2014 pooblastil Komisijo za začetek pogajanj s Kraljevino Norveško, Islandijo, Švicarsko konfederacijo in Kneževino Lihtenštajn za sklenitev sporazuma o podrobnostih njihovega sodelovanja v Skladu za notranjo varnost – meje in vizumi za obdobje od 2014 do 2020. Pogajanja z Islandijo so se uspešno zaključila s parafiranjem Sporazuma 21. septembra 2016.

               (3)

               V skladu s členoma 1 in 2 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja. Ker ta sklep nadgrajuje schengenski pravni red, se Danska v skladu s členom 4 navedenega protokola v šestih mesecih od dne, ko Svet sprejme ta sklep, odloči, ali bo ta sklep prenesla v svoje nacionalno pravo.

               (4)

               Ta sklep predstavlja razvoj določb schengenskega pravnega reda, pri katerih Združeno kraljestvo ne sodeluje v skladu s Sklepom Sveta 2000/365/ES (2); Združeno kraljestvo torej ne sodeluje pri sprejetju tega sklepa, ki zato zanj ni zavezujoč in se v njem ne uporablja.

               (5)

               Ta sklep predstavlja razvoj določb schengenskega pravnega reda, pri katerih Irska ne sodeluje v skladu s Sklepom Sveta 2002/192/ES (3); Irska torej ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

               (6)

               Sporazum bi bilo treba podpisati v imenu Unije s pridržkom njegove poznejše sklenitve.

               (7)

               Da bi se omogočili takojšnja uporaba ukrepov iz tega sporazuma ter pravočasna odobritev in izvajanje nacionalnega programa, bi moral sklep začeti veljati dan po objavi v Uradnem listu Evropske unije.

               (8)

               V skladu s členom 19(4) Sporazuma bi bilo treba Sporazum, z izjemo člena 5, začasno uporabljati od dneva po njegovem podpisu –

         SPREJEL NASLEDNJI SKLEP:
   Člen 1
   Odobri se podpis, v imenu Unije, Sporazuma med Evropsko unijo in Islandijo o dopolnilnih pravilih v zvezi z instrumentom za finančno podporo na področju zunanjih meja in vizumov v okviru Sklada za notranjo varnost za obdobje 2014–2020, s pridržkom njegove sklenitve.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.
   Člen 3
   Sporazum se, z izjemo člena 5, začasno uporablja v skladu s členom 19(4) Sporazuma od dneva po njegovem podpisu (4) do zaključka postopkov, potrebnih za začetek njegove veljavnosti.
   Člen 4
   Ta sklep začne veljati dan po objavi v Uradnem listu Evropske unije.

      V Bruslju, 12. junija 2017

            Za Svet

            Predsednik

         C. CAMILLERI

      (1)  Uredba (EU) št. 515/2014 Evropskega parlamenta in Sveta z dne 16. aprila 2014 o vzpostavitvi instrumenta za finančno podporo na področju zunanjih meja in vizumov v okviru Sklada za notranjo varnost in o razveljavitvi Odločbe št. 574/2007/ES (UL L 150, 20.5.2014, str. 143).

      (2)  Sklep Sveta 2000/365/ES z dne 29. maja 2000 o prošnji Združenega kraljestva Velika Britanija in Severna Irska za sodelovanje pri izvajanju nekaterih določb schengenskega pravnega reda (UL L 131, 1.6.2000, str. 43).

      (3)  Sklep Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (UL L 64, 7.3.2002, str. 20).

      (4)  Generalni sekretariat Sveta bo v Uradnem listu Evropske unije objavil datum, od katerega se Sporazum začasno uporablja.


title: Sklep Komisije (EU) 2018/402 z dne 13. marca 2018 o ustanovitvi Evropske svetovalne skupine za Evropski organ za delo (Besedilo velja za EGP in Švico. )

text:
               15.3.2018

               SL

               Uradni list Evropske unije

               L 72/20

         SKLEP KOMISIJE (EU) 2018/402
   z dne 13. marca 2018
   o ustanovitvi Evropske svetovalne skupine za Evropski organ za delo
   (Besedilo velja za EGP in Švico)
   EVROPSKA KOMISIJA JE –
   ob upoštevanju Pogodbe o delovanju Evropske unije ter zlasti členov 46 in 48, člena 53(1), člena 62 in člena 91(1) Pogodbe,
   ob upoštevanju naslednjega:

               (1)

               Predsednik Juncker je v govoru o stanju v Uniji 2017 (1) predlagal ustanovitev Evropskega organa za delo, ki bi okrepil pravičnost na notranjem trgu ter zagotovil, da se predpisi EU o mobilnosti delavcev izvršujejo pravično, preprosto in učinkovito.

               (2)

               Komisija je 13. marca 2018 predlagala ustanovitev Evropskega organa za delo (2), ki naj bi države članice in Komisijo podpiral pri zagotavljanju lažjega dostopa posameznikom in delodajalcem do informacij o njihovih pravicah in obveznostih ter do zadevnih storitev pri čezmejni mobilnosti delovne sile, spodbujal sodelovanje med državami članicami pri čezmejnem izvrševanju zadevnega prava Unije ter posredoval in lajšal iskanje rešitev v čezmejnih sporih ali pri motnjah na trgu dela.

               (3)

               Ustanoviti bi bilo treba svetovalno skupino, pristojno za svetovanje in pomoč Komisiji glede hitre ustanovitve in prihodnjega delovanja Evropskega organa za delo, ki bi se morala imenovati Evropska svetovalna skupina za Evropski organ za delo (v nadaljnjem besedilu: Skupina). Skupina sicer ne bo sodelovala v zakonodajnem postopku za sprejetje predlagane uredbe o ustanovitvi Evropskega organa za delo, bi pa morala pomagati postaviti temelje za njegovo ustanovitev.

               (4)

               Med poglavitnimi nalogami Skupine bi morala biti omogočanje izmenjave dobrih praks in izkušenj pri sodelovanju na področjih čezmejne mobilnosti delovne sile in koordinacije sistemov socialne varnosti, pri čemer bi lahko Evropski organ za delo to nalogo nadalje razvijal, ter preučevanje splošnih in načelnih vprašanj ter konkretnih težav pri izvajanju zadevnega prava Unije. Skupina bi morala poleg tega pomagati opredeljevati, kako lahko relevantni obstoječi organi, tudi agencije EU, sodelujejo pri ustanovitvi in dobrem delovanju Evropskega organa za delo ter k temu prispevajo.

               (5)

               Skupini bi morala predsedovati Komisija (GD za zaposlovanje, socialne zadeve in vključevanje), sestavljati pa bi jo morali predstavniki organov držav članic na višji ravni, socialnih partnerjev na ravni Unije, Evropske fundacije za izboljšanje življenjskih in delovnih razmer (Eurofound), Evropskega centra za razvoj poklicnega usposabljanja (Cedefop), Evropske fundacije za usposabljanje (ETF) in Evropske agencije za varnost in zdravje pri delu (EU-OSHA). Socialni partnerji na ravni Unije bi morali v enaki meri zastopati sindikate in organizacije delodajalcev.

               (6)

               Državam Evropskega združenja za prosto trgovino (EFTA) in Agenciji Evropske unije za sodelovanje na področju preprečevanja, odkrivanja in preiskovanja kaznivih dejanj (Europol) bi bilo treba dodeliti status opazovalk.

               (7)

               Skupina bi morala sodelovati z obstoječimi organi na področju mobilnosti delovne sile in koordinacije sistemov socialne varnosti.

               (8)

               Za člane in opazovalke Skupine bi bilo treba določiti pravila o razkrivanju informacij.

               (9)

               Osebne podatke bi bilo treba obdelovati v skladu z Uredbo (ES) št. 45/2001 Evropskega parlamenta in Sveta (3).

               (10)

               Ta sklep bi se moral uporabljati do ustanovitve Evropskega organa za delo –

         SPREJELA NASLEDNJI SKLEP:
   Člen 1
   Predmet urejanja
   Ustanovi se Evropska svetovalna skupina za Evropski organ za delo (v nadaljnjem besedilu: Skupina).
   Člen 2
   Naloge
   Skupina svetuje in pomaga Komisiji (GD za zaposlovanje, socialne zadeve in vključevanje) glede hitre ustanovitve in prihodnjega delovanja Evropskega organa za delo.
   Med nalogami Skupine so zlasti:

               (a)

               lajšanje sodelovanja med nacionalnimi organi in zainteresiranimi stranmi ter svetovanje Komisiji glede hitre ustanovitve in prihodnjega operativnega delovanja Evropskega organa za delo;

               (b)

               preučevanje splošnih in načelnih vprašanj ter konkretnih težav pri izvajanju zakonodaje Unije o čezmejni mobilnosti delovne sile in koordinaciji sistemov socialne varnosti ter njihovega učinka na dejavnosti Evropskega organa za delo;

               (c)

               izmenjava mnenj o dobrih praksah in primerih dobrega sodelovanja na področju čezmejne mobilnosti delovne sile in koordinacije sistemov socialne varnosti ter opredeljevanje takih praks in primerov z namenom razvoja dejavnosti Evropskega organa za delo;

               (d)

               opredeljevanje načina sodelovanja obstoječih organov, tudi decentraliziranih agencij EU, pri ustanovitvi in dobrem delovanju Evropskega organa za delo ter njihovega prispevka k temu.

         Člen 3
   Članstvo
   1.   Skupino sestavljajo:

               —

               po en predstavnik vsake države članice,

               —

               šest predstavnikov socialnih partnerjev na ravni Unije, ki v enaki meri zastopajo sindikate in organizacije delodajalcev,

               —

               po en predstavnik vsake agencije EU na področju zaposlovanja in socialnih zadev.

         2.   Člani imenujejo svoje predstavnike na višji ravni in so odgovorni za zagotavljanje visoke ravni strokovnega znanja svojih predstavnikov.
   3.   Predstavniki se imenujejo v 30 dneh po začetku veljavnosti tega sklepa. Predstavnike lahko spremljajo strokovnjaki.
   4.   Člani, ki ne morejo več učinkovito prispevati k razpravam strokovne skupine, ki po mnenju Komisije (GD za zaposlovanje, socialne zadeve in vključevanje) ne izpolnjujejo pogojev iz člena 339 Pogodbe o delovanju Evropske unije ali ki odstopijo, niso več povabljeni na sestanke Skupine in se lahko nadomestijo za preostanek mandata.
   Člen 4
   Predsednik
   Skupini predseduje predstavnik Komisije (GD za zaposlovanje, socialne zadeve in vključevanje).
   Člen 5
   Delovanje
   1.   Skupina deluje na zahtevo Komisije (GD za zaposlovanje, socialne zadeve in vključevanje) v skladu s horizontalnimi pravili (4).
   2.   Skupina se sestane najmanj trikrat letno. Sestanki Skupine načeloma potekajo v prostorih Komisije.
   3.   Tajniške storitve zagotovi Komisija (GD za zaposlovanje, socialne zadeve in vključevanje). Sestankov Skupine se lahko udeležijo tudi zainteresirani uradniki iz drugih služb Komisije.
   4.   V dogovoru s Komisijo (GD za zaposlovanje, socialne zadeve in vključevanje) lahko Skupina z navadno večino svojih članov odloči, da so njene razprave javne.
   5.   Zapisnik, ki povzema razpravo o vsaki točki dnevnega reda in mnenja Skupine, je smiseln in popoln. Zapisnik sestavi sekretariat, zanj pa je odgovoren predsednik.
   6.   Skupina svoja mnenja, priporočila ali poročila sprejema s soglasjem.
   7.   Sodelovanje strokovnjakov Evropskega parlamenta pri delu Skupine urejata točka 15 Okvirnega sporazuma o odnosih med Evropskim parlamentom in Evropsko komisijo (5) ter Priloga I k temu sporazumu.
   Člen 6
   Povabljeni strokovnjaki
   Komisija (GD za zaposlovanje, socialne zadeve in vključevanje) lahko ad hoc k sodelovanju pri delu Skupine povabi strokovnjake s posebnim strokovnim znanjem glede zadeve na dnevnem redu.
   Člen 7
   Opazovalke
   1.   Državam Evropskega združenja za prosto trgovino (EFTA) in Agenciji Evropske unije za sodelovanje na področju preprečevanja, odkrivanja in preiskovanja kaznivih dejanj se z neposrednim povabilom dodeli status opazovalk v skladu s horizontalnimi pravili.
   2.   Opazovalke imenujejo svoje predstavnike.
   3.   Predsednik lahko predstavnikom opazovalk dovoli sodelovanje v razpravah Skupine in prispevanje strokovnega znanja. Ne sodelujejo pa pri pripravi priporočil ali nasvetov Skupine.
   Člen 8
   Poslovnik
   Na predlog Komisije (GD za zaposlovanje, socialne zadeve in vključevanje) in v dogovoru z njo Skupina z navadno večino svojih članov sprejme poslovnik na podlagi standardnega poslovnika za strokovne skupine v skladu s horizontalnimi pravili.
   Člen 9
   Poslovna skrivnost in ravnanje s tajnimi podatki
   Člani Skupine in njihovi predstavniki ter povabljeni strokovnjaki in opazovalke spoštujejo obveznost varovanja poslovne skrivnosti, ki v skladu s Pogodbama in njunimi izvedbenimi pravili velja za vse člane institucij in njihovo osebje, ter varnostne predpise Komisije v zvezi z varovanjem tajnih podatkov Unije iz sklepov Komisije (EU, Euratom) 2015/443 (6) in (EU, Euratom) 2015/444 (7). Če teh obveznosti ne spoštujejo, lahko Komisija sprejme vse ustrezne ukrepe.
   Člen 10
   Preglednost
   1.   Skupina se vpiše v register strokovnih skupin Komisije in drugih podobnih subjektov (v nadaljnjem besedilu: register strokovnih skupin).
   2.   V registru strokovnih skupin se v zvezi s sestavo Skupine objavijo naslednji podatki:

               (a)

               imena držav članic;

               (b)

               imena socialnih partnerjev; razkrijejo se zastopani interesi;

               (c)

               imena agencij na področju zaposlovanja in socialnih zadev;

               (d)

               imena opazovalk, vključno z imeni tretjih držav.

         3.   Vsi zadevni dokumenti, vključno z dnevnimi redi, zapisniki in pisnimi prispevki udeležencev, so na voljo bodisi v registru strokovnih skupin bodisi prek povezave z registra na posebno spletišče, kjer so te informacije objavljene. Do posebnih spletišč se lahko dostopa brez registracije uporabnikov ali kakršnih koli drugih omejitev. Zlasti dnevni red in drugi zadevni referenčni dokumenti se objavijo pravočasno pred sestankom, temu pa sledi pravočasna objava zapisnika. Izjeme glede objave so predvidene le v primeru, ko se šteje, da bi razkritje dokumenta oslabilo varstvo javnega ali zasebnega interesa, kakor je opredeljeno v členu 4 Uredbe Evropskega parlamenta in Sveta (ES) št. 1049/2001 (8).
   Člen 11
   Stroški sestankov
   1.   Udeleženci v dejavnostih Skupine za svoje storitve niso plačani.
   2.   Komisija povrne potne stroške in stroške bivanja, ki udeležencem nastanejo pri dejavnostih Skupine. Povračilo se izplača v skladu z veljavnimi določbami Komisije v mejah razpoložljivih odobrenih sredstev, dodeljenih službam Komisije v okviru letnega postopka razporeditve sredstev.
   Člen 12
   Uporaba
   Ta sklep začne veljati na dan objave v Uradnem listu Evropske unije.
   Uporablja se do ustanovitve Evropskega organa za delo.

      V Strasbourgu, 13. marca 2018

            Za Komisijo

            Predsednik

         Jean-Claude JUNCKER

      (1)  Govor o stanju v Uniji 2017 je na voljo na: https://ec.europa.eu/commission/state-union-2017_sl.

      (2)  COM(2018) 131.

      (3)  Uredba (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (UL L 8, 12.1.2001, str. 1).

      (4)  C(2016) 3301, člen 13(1).

      (5)  UL L 304, 20.11.2010, str. 47.

      (6)  Sklep Komisije (EU, Euratom) 2015/443 z dne 13. marca 2015 o varnosti v Komisiji (UL L 72, 17.3.2015, str. 41).

      (7)  Sklep Komisije (EU, Euratom) 2015/444 z dne 13. marca 2015 o varnostnih predpisih za varovanje tajnih podatkov EU (UL L 72, 17.3.2015, str. 53).

      (8)  Uredba Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL L 145, 31.5.2001, str. 43).